തൃക്കാക്കര ഭാരത് മാതാ കോളേജിന് ഐ എസ് ഒ സര്ട്ടിഫിക്കേഷന് തൃക്കാക്കര, എറണാകുളം അങ്കമാലി അതി രൂപതയുടെ കീഴിലുള്ള തൃക്കാക്കര ഭാരതമാതാ കോളജ്,ബ്യൂറോ ഓഫ് ഇന്റര്നാഷണല് സര്ട്ടിഫിക്കേഷന് ബി ഐ സി യുടെ ഐ എസ് ഒ സര്ട്ടിഫിക്കേഷന് കരസ്ഥമാക്കി. അമേരിക്കന് ഇന്റര്നാഷണല് ബ്യൂറോ ഓഫ് അക്രഡിറ്റേഷന്നല്കുന്നതാണ് ഈ സര്ട്ടിഫിക്കേഷന് എന്നത് ഭാരതമാതാ കോളേജിന് മറ്റൊരു പൊന്തൂവല് കൂടിയാണ്. യു ജി,പി ജി കോഴ്സുകളില് ആയി മൂവായിരത്തോളം വിദ്യാര്ത്ഥികള് പഠിക്കുന്ന കോളേജിന്റെ അക്കാദമിക് കായിക കലാ മേഖലകളിലുള്ള മികവാണ് ഈ നേട്ടത്തിന് കോളേജിനെ അര്ഹമാക്കിയത്. കോവിഡ് കാലത്തും നിരവധി റാങ്കുകള് തൂത്തുവാരിയ ഭാരത് മാതാ കോളേജ് മുന്കാലങ്ങളിലും ഇക്കാര്യത്തില് ചരിത്രം സൃഷ്ടിച്ചിട്ടുണ്ട്. വിദ്യാര്ത്ഥികള്ക്ക് നല്കുന്ന മുന്ഗണന, അവരുടെ സമഗ്ര വളര്ച്ചയ്ക്കുതകുന്ന പരിശീലന പദ്ധതികള്, ജൈവ ക്യാമ്ബസ്, സാമൂഹ്യപ്രതിബദ്ധത ഇവയെല്ലാം ഭാരത മാത യുടെ സവിശേഷതകള് ആണ്.ബി ഐ സി യുടെ ഐ എസ് ഓ സര്ട്ടിഫിക്കറ്റ് കോളേജ് മാനേജര് റവ. ഡോ. എബ്രഹാം ഓലിയപ്പുറത്തു ഏറ്റുവാങ്ങി. കോളേജ് പ്രിന്സിപ്പല് ഡോ. ഷൈനി പാലാട്ടി, അസി ഡയറക്ടര് ഫാ. ജിമ്മിച്ചന് കര്ത്താനം,ഐ ക്യു എ സി കോര്ഡിനേറ്റര് പ്രൊഫ. അജയ് ജോസഫ് എന്നിവര് ചടങ്ങില് പങ്കെടുത്തു.